
DR.30.11.2021 5 

 
ini kembali ke sekolah seperti sedia kala tanpa penggiliran. Umumnya kita lihat pada waktu 
ini kita telah laksanakan kehadiran ke sekolah tanpa penggiliran untuk murid kelas 
peperiksaan sekiranya murid kelas peperiksaan di sekolah tersebut telah divaksinkan 
melebihi 90 peratus. Jadi di seluruh negara sekarang ini, murid kelas peperiksaan semua 
sudah pergi tanpa penggiliran kecuali empat buah sekolah.  

■1020 

Masih ada empat buah sekolah yang masih belum mencapai 90 peratus atas sebab-sebab 
tertentu. Jadi kita sedang usahakan.   

Untuk murid-murid lain, bagi menjawab soalan Ahli Yang Berhormat Kuala Krai 
tadi. Untuk murid-murid lain, kita sedang bekerjasama rapat dengan Kementerian 
Kesihatan untuk melihat kohort manakah yang boleh dimasukkan berikutnya tanpa 
penggiliran. Tentang jangka masa itu, kalau sebaiknya kami di peringkat kementerian, 
inginkan mereka kembali ke sekolah tanpa penggiliran secepat mungkin. Namun begitu, 
kita sentiasa ambil kira faktor kesihatan dan berbincang dengan pihak Kementerian 
Kesihatan, terutamanya dalam konteks varian baharu COVID-19. 

Jadi, kita sentiasa memantau dari hari ke hari. Namun, pelaksanaan kita telah 
mula dengan murid kelas peperiksaan, di mana sekolah mereka 90 peratus telah 
divaksinkan dan alhamdulillah nampak ia berjalan dengan baik. Jadi, kita akan terus 
memantau sebelum kita maklumkan langkah berikutnya. Terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri. Soalan tambahan kedua, saya jemput Yang Berhormat Rasah. 

Tuan Cha Kee Chin [Rasah]: Terima kasih Tuan Yang di-Pertua atas peluang 
yang diberikan. Saya meneliti jawapan daripada Yang Berhormat Menteri Kanan 
Pendidikan ketika menjawab soalan asal dan soalan tambahan. Memang kita tahu KPM 
telah memberikan pelbagai usaha dalam pembukaan sekolah ini. Cuma saya hendak beri 
pandangan sedikit. 

Untuk menghapuskan penggiliran untuk kebanyakan kelas yang dilaksanakan 
ketika ini, boleh atau tidak saya cadangkan paling awal pun kita tunggu sehingga 
pembukaan sesi persekolahan yang baharu pada 20 Mac.  

Oleh sebab walaupun kes turun, semalam kes harian yang paling rendah dalam 
masa enam bulan, satu petanda yang menggalakkan. Akan tetapi saya rasa masih banyak 
yang perlu dilakukan, khasnya untuk murid-murid sekolah rendah sebab mereka masih 
belum divaksin, kecuali budak Tahun 6. 

Soalan tambahan saya yang kedua adalah, apa kos tambahan yang terlibat untuk 
pengoperasian semula sekolah ini, khususnya selepas Yang Berhormat Menteri KKM 
mengatakan bahawa 10 peratus murid yang hadir ke sekolah perlu menjalani ujian saliva 
test setiap minggu.  

Jadi kos itu, apakah ia akan ditanggung sepenuhnya oleh KPM ataupun 
sebahagian sahaja? Oleh sebab saya dimaklumkan, memang KPM ada bagi test kit itu 
kepada sekolah. Cuma saya tengok jumlah itu mungkin untuk setakat dua tiga minggu ini, 
sebelum cuti sekolah itu, boleh. Bagaimana dengan bulan Januari, Februari yang 
seterusnya? Mohon jawapan daripada Yang Berhormat Menteri Pendidikan. Terima kasih 
Tuan Yang di-Pertua. 

Datuk Dr. Mohd Radzi bin Md. Jidin: Terima kasih Yang Berhormat Rasah. 
Soalan pertama tadi berkaitan dengan penggiliran, tentang bila kita boleh kembalikan 
mereka sepenuhnya tanpa penggiliran. Sepertimana saya jawab kepada Yang Berhormat 
Kuala Krai tadi bahawa kita sedang meneliti. Oleh sebab dalam apa jua keputusan, ada 
kebaikan dan keburukan dalam setiap keputusan yang dibuat. Kita sedang meneliti 
perkara tersebut. 

Soalan kedua, apa kos yang terlibat dalam pengoperasian. Selepas Kementerian 
Kesihatan mengumumkan untuk murid sekolah rendah, khususnya 10 peratus perlu diuji 
menggunakan saliva test kit. Test kit menggunakan air liur ini. Pada waktu ini, saya tidak 
ada kos terperinci itu bersama dengan saya. Insya-Allah kita akan pastikan supaya apabila 



ini kembali ke sekolah seperti sedia kala tanpa penggiliran. Umumnya kita lihat pada waktu ini kita telah laksanakan kehadiran ke sekolah tanpa penggiliran untuk murid kelas peperiksaan sekiranya murid kelas peperiksaan di sekolah tersebut telah divaksinkan melebihi 90 peratus. Jadi di seluruh negara sekarang ini, murid kelas peperiksaan semua sudah pergi tanpa penggiliran kecuali empat buah sekolah. #1020. Masih ada empat buah sekolah yang masih belum mencapai 90 peratus atas sebab-sebab tertentu. Jadi kita sedang usahakan. Untuk murid-murid lain, bagi menjawab soalan Ahli Yang Berhormat Kuala Krai tadi. Untuk murid-murid lain, kita sedang bekerjasama rapat dengan Kementerian Kesihatan untuk melihat kohort manakah yang boleh dimasukkan berikutnya tanpa penggiliran. Tentang jangka masa itu, kalau sebaiknya kami di peringkat kementerian, inginkan mereka kembali ke sekolah tanpa penggiliran secepat mungkin. Namun begitu, kita sentiasa ambil kira faktor kesihatan dan berbincang dengan pihak Kementerian Kesihatan, terutamanya dalam konteks varian baharu COVID-19. Jadi, kita sentiasa memantau dari hari ke hari. Namun, pelaksanaan kita telah mula dengan murid kelas peperiksaan, di mana sekolah mereka 90 peratus telah divaksinkan dan alhamdulillah nampak ia berjalan dengan baik. Jadi, kita akan terus memantau sebelum kita maklumkan langkah berikutnya. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Soalan tambahan kedua, saya jemput Yang Berhormat Rasah. Tuan Cha Kee Chin [Rasah]: Terima kasih Tuan Yang di-Pertua atas peluang yang diberikan. Saya meneliti jawapan daripada Yang Berhormat Menteri Kanan Pendidikan ketika menjawab soalan asal dan soalan tambahan. Memang kita tahu KPM telah memberikan pelbagai usaha dalam pembukaan sekolah ini. Cuma saya hendak beri pandangan sedikit. Untuk menghapuskan penggiliran untuk kebanyakan kelas yang dilaksanakan ketika ini, boleh atau tidak saya cadangkan paling awal pun kita tunggu sehingga pembukaan sesi persekolahan yang baharu pada 20 Mac. Oleh sebab walaupun kes turun, semalam kes harian yang paling rendah dalam masa enam bulan, satu petanda yang menggalakkan. Akan tetapi saya rasa masih banyak yang perlu dilakukan, khasnya untuk murid-murid sekolah rendah sebab mereka masih belum divaksin, kecuali budak Tahun 6. Soalan tambahan saya yang kedua adalah, apa kos tambahan yang terlibat untuk pengoperasian semula sekolah ini, khususnya selepas Yang Berhormat Menteri KKM mengatakan bahawa 10 peratus murid yang hadir ke sekolah perlu menjalani ujian saliva test setiap minggu. Jadi kos itu, apakah ia akan ditanggung sepenuhnya oleh KPM ataupun sebahagian sahaja? Oleh sebab saya dimaklumkan, memang KPM ada bagi test kit itu kepada sekolah. Cuma saya tengok jumlah itu mungkin untuk setakat dua tiga minggu ini, sebelum cuti sekolah itu, boleh. Bagaimana dengan bulan Januari, Februari yang seterusnya? Mohon jawapan daripada Yang Berhormat Menteri Pendidikan. Terima kasih Tuan Yang di-Pertua. Datuk Dr. Mohd Radzi bin Md. Jidin: Terima kasih Yang Berhormat Rasah. Soalan pertama tadi berkaitan dengan penggiliran, tentang bila kita boleh kembalikan mereka sepenuhnya tanpa penggiliran. Sepertimana saya jawab kepada Yang Berhormat Kuala Krai tadi bahawa kita sedang meneliti. Oleh sebab dalam apa jua keputusan, ada kebaikan dan keburukan dalam setiap keputusan yang dibuat. Kita sedang meneliti perkara tersebut. Soalan kedua, apa kos yang terlibat dalam pengoperasian. Selepas Kementerian Kesihatan mengumumkan untuk murid sekolah rendah, khususnya 10 peratus perlu diuji menggunakan saliva test kit. Test kit menggunakan air liur ini. Pada waktu ini, saya tidak ada kos terperinci itu bersama dengan saya. Insya-Allah kita akan pastikan supaya apabila.